b'\n_START_ARTICLE_\nViktoras Tia\xc5\xbekijus\n_START_SECTION_\nBiografija\n_START_PARAGRAPH_\n1983 m. VU Teis\xc4\x97s fakultete baig\xc4\x97 teis\xc4\x97s studijas, \xc4\xafgijo teisininko kvalifikacij\xc4\x85 ir prad\xc4\x97jo dirbti VU TF Darbo teis\xc4\x97s katedroje asistentu. 1985-1988 m. Maskvos universiteto (Lomonosovo vardo) Teis\xc4\x97s fakulteto aspirantas. 1988 m. rugs\xc4\x97jo 30 d. apgyn\xc4\x97 disertacij\xc4\x85 tema \xe2\x80\x9eTipin\xc4\x97s nuostatos ir valstybin\xc4\x97s rekomendacijos tarybin\xc4\x97s darbo teis\xc4\x97s sistemoje\xe2\x80\x9c, teis\xc4\x97s moksl\xc5\xb3 kandidatas (socialini\xc5\xb3 moksl\xc5\xb3 teis\xc4\x97s krypties daktaras)._NEWLINE_Nuo 1988 iki 1992 m. VU TF Darbo teis\xc4\x97s katedros asistentas ir vyr. asistentas, nuo 1993 m. docentas, nuo 1992 m. VU Teis\xc4\x97s fakulteto prodekanas, iki 2002 m. VU TF dekanas, nuo 1993 m. docentas, nuo 2009 m. rugs\xc4\x97jo 1 d. Privatin\xc4\x97s teis\xc4\x97s katedros docentas. VU \xc5\xbdurnalistikos instituto d\xc4\x97stytojas (pirmakursiams d\xc4\x97st\xc4\x97 kurs\xc4\x85 \xe2\x80\x9eDarbo teis\xc4\x97\xe2\x80\x9c; studentams paskaitoje pasirod\xc4\x97 neblaivus (viso kurso vardu savo nuog\xc4\x85stavimus i\xc5\xa1d\xc4\x97s\xc4\x8dius kreipimesi \xc4\xaf VU KF \xc5\xbdurnalistikos instituto vadovyb\xc4\x99, i\xc5\xa1 VU Teis\xc4\x97s fakulteto \xc5\xbeurnalistams atsi\xc5\xb3stas d\xc4\x97styti kitas d\xc4\x97stytojas; u\xc5\xbe tai Tia\xc5\xbekijui joki\xc5\xb3 nuobaud\xc5\xb3 nebuvo paskirta). Iki 2006 m. Vilniaus komercinio arbitra\xc5\xbeo teismo pirmininkas, Lietuvos Respublikos Prezidento kanceliarijos Prezidento Valdo Adamkaus patar\xc4\x97jo pavaduotojas iki 2002 m._NEWLINE_1996 m. Pretendentas \xc4\xaf kandidatus \xc4\xaf Lietuvos Respublikos Konstitucinio Teismo teis\xc4\x97jus._NEWLINE_Monografijos autorius, keli\xc5\xb3 darb\xc5\xb3, LR darbo kodekso komentaro bendraautoris._NEWLINE_Ved\xc4\x99s. \xc5\xbdmona Egl\xc4\x97 Mickevi\xc4\x8di\xc5\xabt\xc4\x97 Tia\xc5\xbekijien\xc4\x97, Advokat\xc4\x97s Egl\xc4\x97s Mickevi\xc4\x8di\xc5\xabt\xc4\x97s Tia\xc5\xbekijien\xc4\x97s kontoros advokat\xc4\x97. Turi du s\xc5\xabnus. S\xc5\xabnus Konstantinas Tia\xc5\xbekijus, LR teisingumo ministerijos Teis\xc4\x97s sistemos departamento Teis\xc4\x97s sistemos vystymo skyriaus vyriausiasis specialistas . Dukra Viktorija Tia\xc5\xbekij\xc5\xabt\xc4\x97 \xe2\x80\x93 moksleiv\xc4\x97._NEWLINE_Mir\xc4\x97 2014 m. spalio 17 d. Vilniuje.'